ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 12/1998
z 22. októbra 1998
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 2/1994, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení neskorších predpisov
Mestské zastupiteľstvo hlavného mesta Slovenskej republiky Bratislavy sa uznieslo na tomto všeobecne záväznom nariadení:

Článok I
Všeobecne záväzné nariadenie hlavného mesta Slovenskej republiky Bratislavy č. 2/1994, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení všeobecne záväzného nariadenia č. 3/1994, všeobecne záväzného nariadenia č. 10/1994, všeobecne záväzného nariadenia č. 3/1995, všeobecne záväzného nariadenia č. 5/1995, všeobecne záväzného nariadenia č. 8/1995, všeobecne záväzného nariadenia č. 1/1996, všeobecne záväzného nariadenia č. 5/1996, všeobecne záväzného nariadenia č. 6/1996, všeobecne záväzného nariadenia č. 13/1996, všeobecne záväzného nariadenia č. 16/1996, všeobecne záväzného nariadenia č. 3/1997, všeobecne záväzného nariadenia č. 4/1997, všeobecne záväzného nariadenia č. 5/1997, všeobecne záväzného nariadenia č. 6/1997, všeobecne záväzného nariadenia č. 1/1998, všeobecne záväzného nariadenia č. 2/1998, všeobecne záväzného nariadenia č. 4/1998, všeobecne záväzného nariadenia č. 6/1998, všeobecne záväzného nariadenia č. 7/1998, všeobecne záväzného nariadenia č. 8/1998, všeobecne záväzného nariadenia č. 10/1998, všeobecne záväzného nariadenia č. 11/1998, sa mení a dopĺňa takto:
(1) Záväzná textová časť aktualizácie územného plánu hlavného mesta Slovenskej republiky Bratislavy, rok 1993, v kapitole A.2. Vecné zmeny a doplnky funkčného využitia územia sa mení a dopĺňa takto:
a)	V časti Zmeny a doplnky komplexného návrhu funkčného využitia plôch sa dopĺňa 

tabuľka č. 1c  Mestská časť Staré Mesto, rok 1998:

Lokalita číslo	Priestor (názov a číslo urb. bloku)	Aktualizácia, rok 1993	Zmena	Poznámka	
1	Rektorát techniky 
blok č. 54/4-2 
(Americké námestie)	občianska vybavenosť	vyhradená zeleň	potvrdenie parku v areáli Fakultnej nemocnice, územná rezerva pre rozšírenie parku na Americkom nám.	
2	Hydroconsult 
blok č. 56/12, 56/18 (Starohorská)	verejná zeleň	občianska vybavenosť		
3	Žilinská 
blok č. 209/15, 209/14 (Štefanovičova)	verejná zeleň	občianska vybavenosť	potvrdenie súčasného stavu využitia územia s možnosťou dostavby územia	
4	Sokolovňa
blok č. 47/7 
(Sokolská ul.)	občianska vybavenosť	šport	potvrdenie súčasného stavu funkčného využitia územia s potrebou revitalizácie	
5	Karpatská	nerieši	dopravná vybavenosť - zberné komunikácie funkčnej triedy B1	severná tangenta v južnom variante	
6	Banskobystrická ulica, Štefánka, Slavín, Sokolovňa, Hlavná stanica	nerieši	trasy a stanice metra	doplnenie lokalizácie trasy a stanice metra v mestskej časti Staré Mesto v zmysle odsúhlasenej dopravno - urbanistickej štúdie nosného systému MHD	
b)	V časti Zmeny a doplnky v dopravnom riešení sa dopĺňajú tabuľky:
č. 1c  Komunikačná sieť, rok 1998:

Lokalita číslo	Okres	Priestor (názov a číslo územnej jednotky)	Aktualizácia,
rok 1993	Zmena	Poznámka	
1	I	Staré Mesto Karpatská	neriešené	dopravná vybavenosť - zberné komunikácie funkčnej triedy B1	severná tangenta v južnom variante	
č. 3b  Mestská hromadná doprava, rok 1998:

Lokalita číslo	Okres	Priestor (názov a číslo územnej jednotky)	Aktualizácia, rok 1993	Zmena	Poznámka	
2	I	Staré Mesto Banskobystrická ulica, Štefánka, Slavín, Sokolovňa, Hlavná Stanica	neriešené	trasy a stanice metra 	doplnenie lokalizácie trasy a stanice metra v mestskej časti Staré Mesto v zmysle odsúhlasenej dopravno – urbanistickej štúdie nosného systému MHD 	
(2) Záväzná grafická časť aktualizácie územného plánu hlavného mesta Slovenskej republiky Bratislavy, rok 1993 sa mení takto:
a)	Výkres č. 1 Komplexný návrh funkčného využitia plôch sa mení podľa odseku 1 písmeno a).
b)	Výkres č. 2 Dopravné riešenie sa mení podľa odseku 1 písmeno b).
(3) Predmetom zmien a doplnkov podľa odsekov 1 a 2 je územie v rozsahu podľa zakreslenia v prílohách č. 1 a 2.

Článok II
Zmeny a doplnky aktualizácie územného plánu hlavného mesta Slovenskej republiky Bratislavy, rok 1993 v mestskej časti Bratislava-Staré Mesto podľa tohto nariadenia sú uložené na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Staré Mesto, na Krajskom úrade v Bratislave a na Okresnom úrade Bratislava I.

Článok III
Toto všeobecne záväzne nariadenie nadobúda účinnosť 1. decembra 1998.

Peter Kresánek
primátor